Natten til torsdag er en 30-årig mand angiveligt trængt ind i sin ekskærestes hjem og har udøvet grov vold mod hende, truet hende og tilbageholdt hende. Ifølge anklager på sagen, Peter Rask, skulle det have stået på i fire-fem timer. Derfor skal den 30-årige nu fremstilles i et grundlovsforhør, som begynder ved Retten i Hjørring klokken 11.30 fredag formiddag. Den 30-årige sigtes for overtrædelse af fem af straffelovens paragraffer, blandt andet for vold og tilbageholdelse. Peter Rask oplyser, at manden er straffet for vold flere gange tidligere. TV2 Nord følger sagen.

Referat:
En 30-årig mand skal fredag formiddag fremstilles i grundlovsforhør, sigtet for at have udøvet vold i flere timer mod en ekskæreste.